Държавен вестник, бр. 40, 2006 г., стр. 92

С Т Р .  92
Д Ъ Р Ж А В Е Н   В Е С Т Н И К
Б Р О Й  40
в) изплащане на компенсация на производи-
теля на захарно цвекло за пулпа в случаите по
чл. 8, т. 11, буква “г”;
10. редът за извозване на пулпа от страна на
продавача.
(2) В предварителните споразумения за дос-
тавка могат да бъдат уредени и други права и
задължения на страните, доколкото това не
противоречи на изискванията по тази глава.
Раздел II
Договори за доставка на захарно цвекло
Чл. 6. С договор за доставка на захарно цвек-
ло производителят на захарно цвекло се задъл-
жава да произведе и достави, а производителят
на захар да изкупи определено количество за-
харно цвекло за производство на захар в рамки-
те на определената квота за производство на
захар през стопанската година, за която е склю-
чен договорът.
Чл. 7. (1) Договорите за доставка на захарно
цвекло между производители на захарно цвек-
ло и производители на захар, които не са страни
по предварително споразумение за доставка, се
сключват до 1 май преди началото на стопан-
ската година.
(2) Страните по предварително споразуме-
ние за доставка на захарно цвекло могат да
сключват договори за доставка на захарно цвек-
ло въз основа на споразумението и след изтича-
нето на срока по ал. 1, когато договорените ко-
личества цвекло не надхвърлят определените в
споразумението и условията на договорите не
нарушават условията на споразумението.
Чл. 8. С договор за доставка на захарно цвек-
ло се уреждат следните основни права и задъл-
жения на страните:
1. количеството на договореното за изкупу-
ване захарно цвекло;
2. изкупната цена;
3. съдържанието на захароза в захарното
цвекло, за което се прилага определената в
договора изкупна цена;
4. скалата за изменение на цената на захар-
ното цвекло в зависимост от съдържанието на
захароза, показваща различните съдържания на
захароза, и стъпките за изменение на изкупна-
та цена спрямо промените в съдържанието на
захароза в доставеното цвекло;
5. редът за определяне на графика за преда-
ване и приемане на захарното цвекло, допусти-
мият период за изпреварващо графика или за-
късняло доставяне на договорените количест-
ва захарно цвекло, при който не се счита, че е
налице предсрочно доставяне или закъснение,
както и последиците при предсрочно доставяне
или закъснение над допустимия период;
6. центровете за събиране и пунктовете за
приемане на цвеклото и задълженията на стра-
ните по договора за поемане на транспортните
разходи за доставките до пунктовете;
7. задължението на купувача за прилагане
на поляриметричния метод за определяне на
съдържанието на захароза в цвеклото след взе-
мане на проби по реда на глава трета;
8. лицата, които ще извършат окачествява-
нето и контрола при окачествяването на доста-
веното цвекло;
9. прилагане на правилата за определяне на
брутното тегло, тарата и съдържанието на за-
хароза по реда на глава трета;
10. изплащането на премии или удръжки на
производителя на захарно цвекло за предсроч-
ни или закъснели доставки;
11. правилата за:
а) връщането на пулпа безвъзмездно на про-
давача за всеки тон доставено цвекло, когато
пулпът се връща неизсушен на изхода на пред-
приятието;
б) връщането на част от изсушения пулп на
продавача, когато тази част се връща безвъз-
мездно на продавача или заедно със съответна-
та част от получената меласа на изхода на пред-
приятието;
в) връщането на изсушения пулп, като про-
изводителят на захар може да поиска запла-
щане на разходите по изсушаване на пулпа от
продавача;
г) изплащането на компенсация на продава-
ча за пулпа, който производителят на захар може
да задържи, съобразена с възможностите за
неговата реализация;
12. сроковете за изплащане на изкупната
цена, включително на авансовите плащания,
когато са договорени такива.
Чл. 9. (1) С договор за доставка на захарно
цвекло се определят количествата захарно
цвекло, които производителят на захарно
цвекло се задължава да достави, а производи-
телят на захар се задължава да изкупи в рам-
ките на стопанската година, за която е склю-
чен договорът.
(2) С договор за доставка на захарно цвекло
по чл. 7, ал. 1 могат да бъдат определени до-
пълнителни количества захарно цвекло, които
могат да бъдат доставени в рамките на стопан-
ската година, както и условията, при които те
могат да бъдат доставени.
(3) С договор за доставка на захарно цвекло
по чл. 7, ал. 2 могат да бъдат определени до-
пълнителни количества захарно цвекло, кои-
то могат да бъдат доставени в рамките на сто-
панската година в съответствие с правилата за
разпределение на количествата захарно цвек-
ло, определени в предварителното споразуме-
ние за доставка.
(4) В договора за доставка на захарно цвек-
ло по чл. 7, ал. 1 или в предварителното спо-
разумение за доставка се определя скала за
еквивалентност на доставеното цвекло на до-
говорените количества според установеното
съдържание на захароза. Скалата отразява из-